孫祖佑解元世友堂
作者：葉適
朝代：宋

paragraphs: 雀尋屋角穿，燕繞簾櫳窺。
共賀新宇就，生物欣有依。
含德厚乃祖，義完嗟利隳。
最憐常熟令，櫝韞不盡施。
溫恭化羣從，遜悌流深規。
一絲必同袍，粒黍無異炊。
感零天上露，潤浹園中葵。
魚蟹雖芳鮮，不如此菜肥。
凉風送佳音，桂林自生枝。
借子赤霄羽，登君文石墀。
樸斲吁已勤，礱密審所宜。
諒爲前峰近，長映客星垂。